El ríu principal del conceyu de Grau yel ríu Nalón, que percuerre la parte norte mui cerca de la capital. El siguiente ríu nimportancia yel Cubia, que cuerre pela propia villa, arrodiáu dun guapu paséu fluvial y que finaliza siendo afluente del Nalón. Siguíu desti, el ríu Sama, tamién afluente del Nalón, percuerre la parte este del conceyu. Amás, tamién cuerren pel conceyul ríu Veiga y el ríu las Varas. La villa ta trevesada por otros ríos como son el Rodaco y el Martín; dambos ríos de poca importancia, sacante cuando vienen con crecida.